༄༅།།བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་ལ་དྭགས་བསོད་ནམས་གླིང་བོད་མི་རྒན་བྱིས་དར་གསུམ་དང་ལྷག་པར་ལ་དྭགས་བོད་ཁྱིམ་གྱི་སློབ་མ་ཚོར་ཕྱི་ཟླ་༨ཚེས་༡ཉིན་བླང་དོར་གྱི་བཀའ་སློབ་བཀྲིན་བསྩལ་གནང་བའི་སྐབས།བོད་ནང་གི་བོད་མིའི་སྙིང་སྟོབས་ཞུམ་པ་མེད་པ་དེར་བསྔགས་བརྗོད་གནང་བ་དང་སྦྲགས།རྒྱ་ནག་དམར་པོའི་རིང་ལུགས་ཀྱིས་བགྲང་བྱ་༧༠རིང་བོད་ཀྱི་ཆོས་དང་རིག་གཞུང་རྩ་མེད་བཟོ་མ་ཐུབ་པར་ད་དུང་དེ་ལས་ལྡོག་སྟེ།འཛམ་གླིང་ཀུན་དུ་མཚན་རིག་པས་དབུས་པའི་མངོན་ཐོན་མི་སྣ་དང་རྒྱ་མིའི་མཁས་དབང་ཚོས་དགའ་མོས་བྱེད་པའི་གཞིར་གྱུར་ནས།ལྡོག་ཕྱོགས་ཀྱི་གྲུབ་འབྲས་ཤིག་ཐོན་བཞིན་པའི་སྐོར་བཀའ་གནང་འདུག